Transhumanisme – Likama oyo bato bakanisaka te monene na yango mpo na bato nyonso?
Oyo ezali Université Singularité.
Ezwami na Silicon Valley na Californie mpe emonanaka lokola biro monene ya bolukiluki ya transhumanisme.
Bolukiluki ya transhuman: Oyo ezali likanisi oyo elukaka kokolisa bandelo ya makoki ya bomoto na
biteni nyonso na nzela ya kosalela mayele ya tekiniki.
Mokano ya bolukiluki ya transhuman ezali ya kobongola nzoto ya bomoto ya bioloji, na bolɛmbu na yango nyonso,
ekoma biorobot oyo ezali na makoki oyo eleki ya bomoto, na nzela ya kokangisa yango na mayele ya masini.
Tata mobandisi ya Singularity University, Ray Kurzweil, alimbolaki yango boye:
Kosangana oyo ya moto na masini ekomema mokili oyo bokeseni ekozala lisusu te kati na bomoi ya nzoto mpe bomoi ya masini.
Ekoki koyokana lokola lisapo ya siansi, kasi ezali likambo ya bokoli oyo esengeli kotalela na bosolo.
Ba universités, ba laboratoires mpe ba compagnies ebele na mokili mobimba bazali kosala na likambo
yango mpe bazali kokende liboso na lombangu mpenza.
Ndakisa:
Na suka ya mobu 2017, robot ya liboso oyo ekokani na moto azwaki nationalité ya Arabie Saoudite.
Yango ekoki komema makama ya minene, lokola bokonzi ya mobimba, kokanga makanisi ya bonsomi,
bokɛngɛli mpe kotalela basali biloko na miso mibale.
Bato oyo basalaka biloko bakozala na bokonzi likolo ya bomoi mpe liwa ya moto nyonso oyo azali transhuman.